
I. CADRUL LEGAL
Procesul de evaluare a aplicațiilor pentru granturi doctorale s-a realizat în baza:
a. Regulamentului privind organizarea studiilor superioare de doctorat, ciclul III (HG 1007 din 10.12.2016).
b. Metodologiei de desfășurare a competiției proiectelor științifice pentru repartizarea granturilor doctorale de la bugetul de stat (Ordinul nr. 86 din 8 februarie 2016). 
c. Hotărârii Guvernului nr. 816 din 11.11.2015 Cu privire la acordarea dreptului de organizare a studiilor superioare de doctorat instituțiilor de învățământ superior, consorțiilor, parteneriatelor naționale și internaționale.

II. ETAPELE DESFĂȘURĂRII COMPETIȚIEI PROIECTELOR ȘTIINȚIFICE 
1. Într-o primă etapă, competiția de selectare a proiectelor științifice s-a desfășurat în cadrul Școlii doctorale, în baza criteriilor instituționale de selecție a dosarelor pentru înscrierea la competiția națională și în conformitate cu Metodologia prenotată de desfășurare a competiției proiectelor științifice pentru repartizarea granturilor doctorale de la bugetul de stat.
2. Până la data de 11 aprilie 2016, în conformitate cu circulara nr. 03/14-191 din 26.02.2016, Școlile doctorale au depus la Ministerul Educației dosarele de participare la competiția națională a proiectelor științifice în vederea repartizării granturilor doctorale de la bugetul de stat pentru anul universitar 2016-2017. 
a. Dosarele înaintate la competiție au fost supuse unui proces de validare, iar proiectele științifice – unui proces de evaluare, conform criteriilor elaborate de Ministerul Educației.  
b. În baza mai multor criterii, printre care rezultatele evaluării dosarelor înaintate la competiție, rezultatele pe domenii  a procesului de înmatriculare la studii superioare de doctorat pentru anul academic în desfășurare, viziunea strategică de dezvoltare a Republicii Moldova etc., Ministerul Educației a determinat cifra Planului de admitere la studii superioare de doctorat, ciclul III, pentru anul universitar 2016-2017, care se va transmite spre aprobare Guvernului, după obținerea avizelor favorabile de la ministerele interesate.
c. În baza Planului de admitere aprobat de Guvern și a rezultatelor evaluării dosarelor de participare a Școlilor doctorale la competiția națională, Ministerul Educației decide și asupra cotelor de repartizare a granturilor doctorale între Școli doctorale. 
3. A treia etapă a competiției este organizată în cadrul instituției/Școlii doctorale și presupune repartizarea granturilor doctorale obținute între Școli doctorale și conducători de doctorat. 
a. Granturile obținute prin competiție de către Școala doctorală se acordă doar pentru proiectele validate cu care  conducătorii de doctorat au participat la competiția națională. Odată cu Ordinul de repartizare a granturilor doctorale între Școli doctorale, Ministerul Educației transmite instituției organizatoare de studii superioare de doctorat lista proiectelor științifice validate. 
 
III. PROCESUL DE EVALUARE A APLICAȚIILOR 
1. Grupul de experți
	În temeiul art. 123 al Regulamentului privind organizarea studiilor superioare de doctorat, ciclul III (HG 1007 din 10.12.2016) și conform Ordinului nr. 452 din 13 mai 2016, Ministerul Educației a cooptat un grup de experți în vederea evaluării aplicațiilor pentru granturi doctorale de la bugetul de stat pentru anul universitar 2016-2017. Grupul de experți a întrunit 13 specialiști din cele 6 domenii de studii: 1. Științe ale naturii, 2. Științe inginerești și tehnologii; 3. Științe medicale; 4. Științe agricole; 5. Științe sociale și economice; 6. Științe umaniste. Fiecare proiect a fost evaluat de câte 2 experți.
2.  Criterii de evaluare a aplicațiilor pentru granturi doctorale
Procesul de evaluare a aplicațiilor pentru granturile doctorale a fost constituit din 3 etape:
a. Validarea dosarelor Școlii/lor doctorale.
b. Validarea dosarelor conducătorilor de doctorat. 
c. Evaluarea proiectelor științifice înaintate la competiție.
Validarea dosarelor și evaluarea proiectelor s-a realizat conform criteriilor prevăzute în Metodologia de desfășurare a competiției proiectelor științifice pentru repartizarea granturilor doctorale de la bugetul de stat, Ordinul nr. 86 din 8 februarie 2016, (în continuare Metodologie).


Validarea dosarelor Școlilor doctorale și ale conducătorilor de doctorat presupune verificarea gradului de completare, conform Metodologiei, a dosarelor Școlilor doctorale și ale conducătorilor de doctorat. Dosarele în care se atesta lipsa cel puțin a unui document din cele enumerate în Fișele de validare prezentate mai jos, sunt invalidate.
A. Fișă de validare a dosarului Școlii doctorale
Instituția organizatoare de studii superioare de doctorat____________________________________________________________
____________________________________________________________________________________________________________
Școala doctorală _____________________________________________________________________________________________
	Nr. 
	Criteriul de validare
	Indicatori
	Punctaj
	Punctaj acumulat

	I.1
	Gradul de completare a dosarului Școlii doctorale
	a. numărul total de granturi doctorale solicitate de Școala doctorală, repartizarea acestora pe domenii științifice în funcție de tipul de doctorat și de forma de organizare a studiilor superioare de doctorat, conform Formularului 4 (Metodologie); 
	1 punct pentru fiecare indicator ce corespunde cerințelor;

0,1 puncte pentru fiecare indicator ce corespunde parțial cerințelor

0 puncte* – lipsa documentului
	

	
	
	b. lista unică de granturi doctorale solicitate de instituție, conform Formularului 2 (Metodologie);
	
	

	
	
	c. nota de fundamentare pentru granturile solicitate;
	
	

	
	
	d. dosarele conducătorilor de doctorat
	
	

	

	Max. - 4 puncte** 
Min. – 0, 4 puncte
	


	
*Dacă cel puțin unul dintre indicatori a fost cotat cu 0 puncte, dosarul este considerat invalid
**Școlile doctorale, ale căror dosare au acumulat punctajul maxim în procesul de validare, vor fi avantajate la repartizarea granturilor.


	



[bookmark: _GoBack]
B. Fișă de validare a dosarului conducătorului de doctorat, solicitant de grant
Nume, prenume conducător de doctorat evaluat______________________________________________________________________
Școală doctorală ______________________________________________________________________________________________
 Nume, prenume evaluator ____________________________    
                        
	Nr. 
	Criteriul de evaluare
	Indicatori
	Punctaj
	Punctaj acumulat

	I.1
	Gradul de completare a dosarului conducătorului de doctorat
	e. Curriculum Vitae (Europass)
	1 punct pentru fiecare indicator ce corespunde cerințelor;

0,1 puncte pentru fiecare indicator ce corespunde parțial cerințelor

0 puncte*** – lipsa documentului
	

	
	
	f. copia certificatului de abilitare;
	
	

	
	
	g. lista lucrărilor științifice pentru ultimii 10 ani de activitate științifico-didactică; 
	
	

	
	
	h. lista studenților-doctoranzi cu teme ale tezelor de doctorat valabile la data depunerii proiectului, dar care nu au susținut teza de doctorat, anul înmatriculării, specialitatea și  lista temelor de cercetare pentru fiecare student-doctorand (Formular 1a)*;
	
	

	
	
	i. lista studenților-doctoranzi cu tezele de doctor susținute, tematica tezei, anul înmatriculării și anul susținerii (Formular 1b)**;
	
	

	
	
	j. lista și numărul de granturi doctorale solicitate (Formular 2);
	
	

	
	
	k. temele de doctorat pentru fiecare grant doctoral individual solicitat sau pentru un set de granturi doctorale solicitate, sub forma descrierii proiectului științific în care vor fi implicați studenții-doctoranzi (Formular 3); 
	
	

	*În cazul în care conducătorul nu are teze de doctorat valabile la data depunerii proiectului, la indicatorul respectiv se pune linie
**În cazul în care conducătorul nu are studenți cu tezele susținute din cauza că nu a avut teze în coordonare sau pentru că studenții nu au finalizat studiile de doctorat, la indicatorul respectiv se pune linie
***Dacă cel puțin unul dintre indicatori a fost cotat cu 0 puncte, dosarul este considerat invalid

	II.1 
	Disponibilitatea de coordonare a conducătorului de doctorat 
	a. valabilitatea certificatului de abilitare
	1 punct pentru fiecare indicator respectat 
0 puncte** –nerespectarea condiției  indicatorului
	

	
	
	b. corespondența dintre tema de doctorat și domeniul de abilitare al conducătorului
	
	

	
	
	c. corespondența dintre tema de doctorat și programele de doctorat autorizate ale Școlii doctorale, conform HG nr. 816 din 11.11.2015 
	
	

	
	
	d. respectarea limitei de coordonare (max. 5 studenți-doctoranzi)*
	
	

	⃰  Dacă prin numărul de proiecte depuse la competiție, conducătorul de doctorat va depăși cifra de 5 studenți-doctoranzi permiși pentru coordonare, expertul va selecta din lista de proiecte propusă de conducătorul științific numărul optim de proiecte, în funcție de punctajul acumulat de fiecare proiect, astfel încât să mențină limita de coordonare.
** Dacă cel puțin unul dintre indicatorii de la lit. a,b,c,d a fost cotat cu 0 puncte, dosarul este considerat invalid.  


În cea de-a treia etapă, de evaluare a proiectelor științifice, acced doar dosarele Școlilor doctorale și ale conducătorilor de doctorat care au trecut etapa validării. Procesul de evaluare a proiectelor științifice se realizează în conformitate cu Fișa de evaluare prezentată.  

C. Fișa de evaluare a proiectelor științifice înaintate la competiție

Titlu proiect___________________________________________________________________________________________________________

Nume, prenume evaluator _____________________________________                               Semnătură evaluator ____________________________


	Nr. 
	Criteriul de evaluare
	Indicatori
	Punctaj maxim
	Punctaj acumulat

	1 
	Valoarea și importanța proiectului științific
	relevanța temei pentru domeniul de cercetare

	20 puncte
	

	
	
	gradul de noutate a temei de cercetare

	15 puncte
	

	
	
	originalitatea temei, reieșind din obiectivele generale și specifice

	20 puncte
	

	2
	Managementul proiectului
	încadrarea proiectului doctoral în termenii temporali preconizați

	5 puncte
	

	
	
	corespondența dintre propunerile de proiecte și aria de interes științific al conducătorului de doctorat, reflectat în lista lucrărilor științifice

	5 puncte
	

	
	
	gradul de corespundere a cercetării preconizate nivelului și complexității unei teze de doctor  

	5 puncte
	

	3
	Rezultatele cercetării
	Relevanța rezultatelor scontate și consonanța acestora cu obiectivele propuse 

	10 puncte
	

	
	
	Impactul economic, social, cultural al cercetării

	20 puncte
	

	TOTAL: max. 100 puncte
Baraj: 75 puncte
	



Proiectele care au acumulat 75 de puncte și mai mult sunt pasibile de a obține granturi doctorale în competiția instituțională de repartizare a granturilor obținute. 
IV. REZULTATELE EVALUĂRII
La competiție s-au înscris 42 de Școli doctorale (dintr-un total de 43) din cadrul celor 16 instituții (inclusiv consorții și parteneriate naționale și internaționale) cu drept de organizare a studiilor superioare de doctorat. 
Cererea instituțiilor solicitante de granturi a atins numărul de 488 de granturi doctorale la cele 496 de proiecte științifice depuse, comparativ cu anul de studii 2015-2016, când au fost depuse 663 de proiecte științifice.
Numărul proiectelor depuse și a granturilor solicitate pe domenii pentru anul de studii 2016-2017 variază conform tabelului:
	Nr. 
	Domenii de studiu
	Număr de granturi 
solicitate
	Număr de proiecte
depuse

	1.
	Științe ale naturii
	69
	69

	2.
	Științe inginerești și tehnologii
	36
	36

	3.
	Științe medicale
	77
	77

	4.
	Științe agricole
	10
	10

	5.
	Științe sociale și economice
	199
	202

	6.
	Științe umaniste
	97
	102

	
Total
	
488
	
496



 În rezultatul procesului de validare a dosarelor conducătorilor de doctorat și de evaluare a propunerilor de proiecte științifice pe domenii de studiu au fost înregistrate următoarele rezultate:
	Nr. 
	Domenii de studiu
	Număr de proiecte depuse
	Număr de proiecte validate
	Număr de proiecte invalidate
	Cauza invalidării

	1.
	Științe ale naturii
	69
	53
	16 proiecte 
	9 dosare, conținând 15 proiecte:
4 dosare – certificatul de abilitare este nevalabil la data depunerii proiectului sau lipsește  
3 dosare – nu se respectă limita de coordonare (maximum 5 studenți-doctoranzi)
2 dosare – proiecte la programe pentru care Școala doctorală nu a obținut autorizare
1 proiect - nu a acumulat punctaj de trecere

	2.
	Științe inginerești și tehnologii
	36
	29
	7
	2 dosare, conținând 2 proiecte 
2 dosare - nu se respectă limita de coordonare (maximum 5 studenți-doctoranzi)

5 proiecte - nu au acumulat punctaj de trecere

	3.
	Științe medicale
	77
	61
	16
	4 dosare, conținând 5 proiecte
2 dosare – certificatul de abilitare este nevalabil la data depunerii proiectului sau lipsește
2 dosare – tema proiectului nu corespunde domeniului de abilitare

11 proiecte - nu au acumulat punctaj de trecere

	4.
	Științe agricole
	10
	10
	· 
	

	5.
	Științe sociale și economice
	202
	103
	99
	30 de dosare, conținând 42 de proiecte:
10 dosare - nu se respectă limita de coordonare (maximum 5 studenți-doctoranzi)
8 dosare - certificatul de abilitare este nevalabil la data depunerii proiectului sau lipsește
7 dosare - tema proiectului nu corespunde domeniului de abilitare
4 dosare – conțin proiecte la programe pentru care Școala doctorală nu a obținut autorizare
1 dosar – lipsește propunerea de proiect științific

57 - nu au acumulat punctaj de trecere

	6.
	Științe umaniste
	102
	58
	44
	14 dosare, conținând 23 proiecte:
4 dosare - proiecte la programe pentru care Școala doctorală nu a obținut autorizare
5 dosare – nu se respectă limita de coordonare (maximum 5 studenți-doctoranzi)
2 dosare - tema proiectului nu corespunde domeniului de abilitare
2 dosare - certificatul de abilitare este nevalabil la data depunerii proiectului sau lipsește
1 dosar -  lipsa mai multor documente de la dosar

21 proiecte – nu au acumulat punctaj de trecere (inclusiv 3 proiecte aflate deja în cercetare începând cu admiterea 2015-2016 la aceiași conducători care au și depus proiectele)

	Total
	496
	314
	182
	


V. RECOMANDĂRI

a. Organizarea în termeni temporali mai eficienți a competiției instituționale de selectare a dosarelor și proiectelor științifice pentru a fi depuse la competiția națională de repartizare a granturilor doctorale între Școli doctorale.

b. Impunerea unor criterii instituționale clare de selecție a dosarelor conducătorilor de doctorat, care să nu neglijeze și prevederile Metodologiei  de desfășurare a competiției proiectelor științifice pentru repartizarea granturilor doctorale de la bugetul de stat. 


c. Instituirea unor instrumente instituționale de control în vederea verificării datelor furnizate de conducătorii de doctorat, solicitanți de granturi doctorale, cum ar fi: numărul de doctoranzi aflați în coordonare, proiectele/temele doctorale în derulare; deținerea și termenii de valabilitate a certificatului de abilitare etc. 

d. Prelungirea, în termeni utili, a certificatului de abilitare a conducătorului de doctorat care intenționează să participe la competiția granturilor doctorale.


e. Difuzarea prin diverse mijloace, inclusiv prin plasarea pe pagina WEB, a informațiilor privind programele de doctorat pentru care Școala doctorală a obținut autorizare, dar și a altor acte normative naționale și instituționale relevante.

f.  Înaintarea la competiția națională de repartizare a granturilor doctorale doar a dosarelor care, după o selecție riguroasă în cadrul Școlii doctorale/instituției, respectă cerințele prevăzute în Metodologia de desfășurare a competiției proiectelor științifice pentru repartizarea granturilor doctorale de la bugetul de stat.
